Universis Xristi fidelibus presentes litteras inspecturis frater V. dictus abbas et conventus Miratorii salutem in Domino sempiternam. Noveritis quod nos pro utilitate ecclesie nostre de Miratorio necnon de voluntate et assensu domni Bonefacii abbatis Cisterciensis vendidimus et nomine venditionis concessimus viro nobili domino J. castellano Novion[…] et Torot[…] et viro venerabili Johanni decano Pruviniensi nomine regis Navarre Theobaldi viginti libras Pruvinienses annui redditus cum omnibus areragiis earundem, quas viginti libras Pruvinienses debebat nobis quolibet anno illustris rex predictus in nundinis Sancti Iohannis Trecensis apud Trecas, quas contulit prefate ecclesie nostre in puram et perpetuam elemosinam Scolastica quondam comitissa Viennensis et Matisconensis filia pie recordationis Henrici quondam comitis Campanie, promittentes eisdem quod contra dictam venditionem per nos vel per alios non veniemus in futurum. In cuius rei testimonium presentes litteras sigilli nostri appensione roboravimus. Datum anno Domini Mo CCo quadragesimo tercio mense januario.